(দিনাজপুর২৪.কম) প্রথম ম্যাচে তামিম ও মাহমুদউল্লাহর সেঞ্চুরি করার সুযোগ ছিল। তাঁরা যেমন সময় আউট হয়েছে এমন সময় আউট হওয়াটা তাঁদের ঠিক হয়নি। তাই দ্বিতীয় ম্যাচে ব্যাটসম্যানদের কাছে বড় ইনিংসের প্রত্যাশা বাংলাদেশ দলের অধিনায়ক মাশরাফি বিন মুর্তাজা। বুধবার মিরপুর শেরেবাংলা স্টেডিয়ামে এক সংবাদ সম্মেলনে তিনি এসব কথা বলেন। মাশরাফি বলেন, দুটি বড় ইনিংসে দলের ভালো পুঁজি গড়ার জন্য আন্তত দুজন ব্যাটসম্যানে দুটি বড় ইনিংস খেলতে হবে। তাহলে প্রতিপক্ষের সামনে বড় লক্ষ্য দাঁড় করানো যাবে। আমি আশাবাদী প্রথম ম্যাচের ভুল-ত্রুটি কাটিয়ে উঠে দ্বিতীয় ম্যাচে ব্যাটসম্যানরা ভালো করতে পারবে। এদিকে গত তিন দিন আগে আফগানিস্তানের সঙ্গে জেতার মধ্য দিয়ে বাংলাদেশ ৩১৩টি ওয়ানডে ম্যাচ খেলে ফেলেছে। ইতিমধ্যে জয় পেয়েছে ৯৯টিতে। আজ জিতলেই ওয়ানডেতে বাংলাদেশের জয়ের সেঞ্চুরি হয়ে যাবে। শততম জয়ের অপেক্ষায় থাকা বাংলাদেশের জন্য রয়েছে আরেকটি সুযোগ। ক্যারিয়ারে ১০০ উইকেটের মাইলফলকও পেরোতে পারেন কোনো বোলার। ম্যাচ শেষে মাশরাফিদের মুখে হাসি ফুটলেই রেকর্ড বইয়ে নতুন একটা অধ্যায়ে পা দেবে বাংলাদেশ। -ডেস্ক